‎(ซีรีส์จาก NETFLIX)
‎ฉันชื่อเดนีส ‎ฉันเป็นผู้รอดชีวิตจากความรุนแรงในบ้าน
‎ไงคะ เดนีส
‎ไง เดนีส
‎มีใครอยากเล่าอะไรมั้ยวันนี้ ‎ก่อนที่เราจะเริ่มกิจกรรมพิเศษของเรา
‎โอเค งั้นฉันจะส่งหน้าที่ต่อให้อเล็กซ์
‎ต้อนรับเธอแบบอบอุ่นกันหน่อย
‎ขอบคุณค่ะ ทุกคน
‎ฉันชื่ออเล็กซ์ ‎และฉันเป็นผู้รอดชีวิตจากความรุนแรงในบ้าน
‎ไงจ๊ะ อเล็กซ์
‎ฉันถามเดนีสว่า ‎ฉันขอทำงานอาสาสมัครได้มั้ย และ…
‎ฉันหมายถึงทำความสะอาดห้องน้ำ แต่ว่า…
‎เดนีสบอกว่าฉันควรทำสิ่งนี้มากกว่า
‎ฉันก็บอกว่า "ไม่ได้ค่ะ" ‎แต่เธอบอกว่า "ต้องได้สิ" ก็เลยเป็นอย่างที่เห็น
‎เอาสมุดโน้ตแนวฆาตกรโรคจิตให้พวกเธอดูซิ
‎เธอบอกว่าลายมือฉัน ‎เหมือนลายมือฆาตกรโรคจิตน่ะ
‎แม่เจ้า คุณเขียนเองหมดเลยเหรอ
‎ใช่ค่ะ ใช่ ฉันเพิ่งเขียนมัน ‎ตอนฉันมาที่บ้านแม็กมัลเลน
‎มีพวกคุณคนไหนชอบเขียนอะไรเล่นๆ มั้ย
‎แบรนดี้ คุณไม่ต้องยกมือก็ได้ค่ะ
‎ฉันมีสมุดไดอารี่สมัยป.ห้า ‎ปกมันเป็นขนปุยๆ สีชมพู
‎มีแม่กุญแจเล็กๆ คล้องไว้
‎ใช่ ฉันก็มี ฉันเคยมีไดอารี่แบบนั้น
‎ทีนี้ขอถามเรื่องยากๆ บ้าง
‎คุณเขียนถึงใครคะ ตอนคุณเขียนบันทึก
‎ไม่มี แค่ฉันเอง
‎ใช่ เหมือนกัน
‎ฉันเลือกการเขียน ‎เพื่อระบายความรู้สึกจริงๆ ของตัวเองออกมา
‎บางครั้งมันเป็นหนทางเดียว ‎ที่ฉันจะรู้ว่าฉันรู้สึกอะไรอยู่
‎เหมือนว่าฉันต้องเขียนเพื่อดูว่าฉันจะเขียนอะไร
‎หวังว่าคงพอเข้าใจนะคะ
‎แต่…
‎ฉันพบว่ามันง่ายกว่ามากที่จะเขียนความจริง ‎แทนที่จะพูดออกมาดังๆ
‎ไม่มีใครห้ามไม่ให้คุณเขียนได้
‎ไม่มีใครบอกคุณได้ว่าคุณคิดผิด ‎หรือคำพูดของคุณมันผิด
‎เพราะคำพูดนั้นไม่ผิด
‎คุณคิดถูกและถ้อยคำที่คุณใช้ก็ถูกอยู่แล้ว
‎เพราะพวกมันเป็นคำพูดของคุณ
‎ยังไงก็เถอะ ทุกคนมีสมุดและปากกาแล้วนะคะ
‎เราจะต้องอ่านออกเสียงมั้ย
‎ถ้าคุณอยากอ่านให้ฟัง ก็ได้ค่ะ ‎แต่คุณไม่ต้องอ่านถ้าไม่อยากอ่าน
‎โอเค ฉันมีโน้ตช่วยกระตุ้นสมองก่อนเขียน
‎ที่ฉันได้มาจากอาจารย์จริงๆ ในอินเทอร์เน็ต
‎คนที่มีคุณสมบัติพอที่จะสอนคนอื่น
‎โอเคนะ บรรยายถึงวันหนึ่งในชีวิตของคุณ ‎ที่คุณมีความสุขมากๆ
‎อาจเป็นวันที่มีอยู่จริงที่เกิดขึ้นจริง
‎หรือวันที่คุณจินตนาการขึ้นมาและหวังให้มีจริง
‎โอเค ฉันจะตั้งเวลาไว้…
‎สิบนาที
‎ไม่ต้องกดดันนะคะ ‎เราแค่เขียนเพื่อที่จะเขียนเฉยๆ
‎เยี่ยมไปเลย
‎- ฉันขอถามได้มั้ยคะ คุณว่างสักเดี๋ยวมั้ย ‎- ได้อยู่แล้ว
‎ฉันว่าฉันรู้คำตอบอยู่แล้วล่ะ
‎แต่เราไม่อนุญาตให้ใครมาเยี่ยม ‎ที่บ้านพักพิงใช่มั้ยคะ
‎ไม่ได้จ้ะ ฉันเสียใจด้วย สาวน้อย
‎ที่นี่ให้เข้าได้แค่เหยื่อผู้เคราะห์ร้าย ‎และลูกๆ ของพวกเขา
‎- ว่าแล้ว ‎- ทำไมเหรอ
‎ฉันเพิ่งรู้มาว่าแม่ของฉันกินนอนในรถน่ะค่ะ
‎เสียใจด้วยนะ
‎ขอบคุณค่ะ
‎ท่านเป็นเหยื่อความรุนแรงในบ้านมั้ย
‎ท่านถูกทารุณในบ้านมาตลอดเลยค่ะ ‎แต่ท่านไม่เคยยอมรับ
‎มีอาการหลงผิดและไม่ยอมกินยา ก็เลย…
‎ท่านอายุเกิน 55 ปีมั้ย
‎มีโครงการชื่อแชร์ที่ให้คนไร้บ้าน ‎เข้าพักตามศูนย์บ้านพักคนชรา
‎แต่ท่านต้องไปลงทะเบียน
‎ค่ะ
‎ท่านเกลียดทุกอย่างที่เกี่ยวกับรัฐบาลมากค่ะ
‎และท่านหนีออกมาจากแผนกจิตเวชด้วย ‎เพราะงั้นไม่น่าเป็นไปได้ค่ะ
‎ขอบคุณนะคะ
‎มีคนอื่นที่ดูแลแม่ของเธอได้มั้ย
‎ไม่ค่ะ ฉันดูแลแม่มาตั้งแต่ฉันหกขวบ
‎แล้วจะเกิดอะไรขึ้นถ้าเธอไม่ดูแล
‎ฉันว่าฉันจะทำอะไรสักอย่าง ไม่รู้สิ ‎แบบเปิดตัวให้อลังตอนเดินเข้าไป
‎พวกนั้นเล่นใหญ่มาก ใช่ ก็เข้าท่านะ…
‎ให้ตายสิ
‎- ไงคะ แม่ ‎- อเล็กซ์ ว่าไง
‎หนูคิดว่าคงเป็นแม่ หนูขับรถกลับมา ‎จากทำความสะอาดแล้วเห็นรถแม่น่ะ
‎ก็รถแม่สวยเตะตานี่
‎- แม่มาทำอะไรตรงนี้คะ ‎- อ้อ แหม ก็ดูธรรมชาติที่สวยงามนี่สิ
‎เข้าฤดูใบไม้ผลิแล้ว
‎ตอนพระอาทิตย์ตกจะสวยเหมือนสายไหมหลากสี
‎และแม่จะนั่งดื่มด่ำกับทุกขณะให้ชื่นใจ
‎ดูเหมือนแม่กำลังคุยกับพวกนกอยู่นะ
‎อ้อ ไม่ใช่จ้ะ ลูก
‎แม่ดาวน์โหลดแอปฯ จดบันทึกจากเสียงลงมือถือ
‎เพราะแม่จะต้องบรรยาย ‎เรื่องแนวคิดพลังงานแสงอาทิตย์
‎สมัยนีโอลิธิกให้หมู่คณะฟัง
‎และแม่ก็อยากเขียนเองนะ แต่แม่ทำไม่ได้
‎เพราะแม่ปวดแขนแทบจะบ้า
‎อ้าว เฝือกของแม่ไปไหนล่ะคะ แม่
‎เฝือกของแม่หายไปไหน
‎แม่เข้าเฝือกไว้รอบข้อมือนี่คะ มันหายไปไหน
‎แม่คันสุดๆ ก็เลยให้ไมก้าเลื่อยมันออก
‎แม่ขอบอกเลยนะว่ามันสยิวกิ้วสุดๆ
‎นี่แม่ล้อเล่นใช่มั้ยเนี่ย ‎แม่ต้องใส่เฝือกนั่นต่ออีกหกสัปดาห์นะ
‎- ไม่เป็นไรน่า ‎- ไม่ ไม่เป็นไรได้ไง
‎เส้นเอ็นข้อมือแม่ขาด แบบนี้จะไม่หายเป็นปกตินะ
‎นี่ ถ้าลูกจะมาทำแม่หมดอารมณ์ ‎ชมพระอาทิตย์ตก ลูกไปเถอะ
‎หนู…
‎หนูดีใจนะที่บังเอิญมาเจอแม่
‎หนูรู้ว่าแม่มีความเป็นอยู่สุขสบายดี ‎ที่ห้องสไตล์ลอฟต์ของแม่
‎กับกลุ่มศิลปินของแม่ แต่…
‎หนูบอกแม่แล้วว่าหนูจะย้ายไปมอนทาน่า
‎แม่ไปกับหนูดีมั้ย
‎หนูมีที่พักแถวมหาวิทยาลัย
‎แม่จะได้อยู่กับแมดดี้
‎แล้วแม่จะได้ไปเดินเล่นและวาดรูปทั้งวัน
‎ดูแมดดี้เข้าเรียนอนุบาล
‎ลูกจ๊ะ นั่นไม่ใช่ตัวตนของแม่
‎ทำไมล่ะคะ
‎เพราะแม่ไม่ใช่คนน่าเบื่อ
‎แม่มีชีวิตที่ยิ่งใหญ่
‎แม่จะตามติดลูกต้อยๆ เกาะไปนู่นไปนี่ไม่ได้
‎ไม่ใช่ แม่ หนูพูดจริงนะ หนูมาชวนแม่
‎สายเลือดของแม่อยู่ที่นี่ ลูกรัก
‎แม่ของแม่ฝังอยู่ที่นี่ ยายของแม่ก็ฝังอยู่ที่นี่
‎ผู้หญิงตระกูลแลงลี่ย์อยู่ที่นี่
‎หนูก็ผู้หญิงตระกูลแลงลี่ย์ และหนูจะไปจากนี่
‎แม่รู้จ้ะ ลูก นั่นเป็นชีวิตของลูก
‎แต่…
‎แม่ไปไม่ได้
‎โอเค
‎แม่ต้องไปตรวจก่อนหนูจะไป
‎- เช่น ให้หมอตรวจข้อมือ ‎- ไม่มีทาง
‎หนูจะนัดหมอให้แม่พรุ่งนี้บ่ายนะ ตกลงมั้ย แม่
‎แม่ต้องไปเจอหนูที่นั่น พยักหน้าถ้าได้ยินหนู
‎หนูไม่อยากต้องห่วงแม่ตอนหนูไปแล้วนะคะ แม่
‎ดูสิ สายไหมหลากสี
‎เราเริ่มจากตรงนี้ ‎แล้วเราก็จะข้ามภูเขาหลายลูก
‎เราจะไปสโปเคน ซึ่งเป็นเมืองที่ใหญ่มาก
‎แล้วเราก็จะข้ามภูเขากันอีก
‎แล้วก็ข้ามภูเขาต่ออีก
‎จนไปถึงเมืองมิสซูลา
‎ตรงนั้น
‎มิสซูลา
‎จะใช้เวลาหลายชั่วโมงตามนี้
‎สอง สาม สี่ ห้า หก เจ็ด แปด เก้า
‎เก้าชั่วโมง
‎- และ "ชู้ป" ‎- ใช่เลยจ้ะ
‎(สี่สิบห้าดอลลาร์)
‎ไม่นะ
‎(เก้าสิบดอลลาร์)
‎(หนึ่งร้อยสามสิบห้าดอลลาร์)
‎สวัสดีค่ะ ฉันอยากสั่งหนังสือเรียน ‎สำหรับวิชาอังกฤษ 102 คาบห้าค่ะ
‎(หนึ่งร้อยสามสิบห้าดอลลาร์)
‎(ลบ 128.30)
‎นี่ค่าหนังสือเหรอคะ
‎คุณมีหนังสือมือสองมั้ยคะ
‎(สิบสามดอลลาร์ 50 เซ็นต์)
‎ดีเลยค่ะ รบกวนช่วยเก็บไว้ให้สักเล่มได้มั้ย
‎ฉันจะไปถึงวันอังคารค่ะ
‎ขอบคุณค่ะ
‎(สายโทรเข้า ทาร่า)
‎- ไง ทาร่า ‎- ดีเลย ไงคะ
‎แค่จะแจ้งข่าวคุณนิดหน่อย
‎ฉันเพิ่งออกจากสำนักงานศาล
‎ไม่ค่ะๆ ไม่มีอะไร
‎ฝ่ายนั้นค้านหมายย้ายถิ่นซึ่งเรารู้อยู่แล้ว
‎แต่ฉันยื่นคำร้อง ‎ขออำนาจปกครองบุตรฉุกเฉินให้แล้ว
‎และฉันยื่นขอคำสั่งห้ามเขาติดต่อชั่วคราวด้วย
‎นั่นน่าจะทำให้เขาเข้าใจ
‎- งั้นเขาติดต่อฉันไม่ได้เหรอคะ ‎- ถูกต้อง
‎เจ้าหน้าที่น่าจะนำหมายสั่งห้ามเข้าใกล้
‎กับอำนาจปกครองบุตรฉุกเฉินไปแจ้งเขาเช้านี้
‎โอเคค่ะ
‎- แล้วจากนี้ยังไงต่อคะ ‎- เราก็รอ
‎ฉันฝากข้อความไว้ให้ทนายของฌอน ‎เราน่าจะได้ข่าวเร็วๆ นี้
‎โอเค ขอบคุณมากเลยค่ะ
‎ค่ะ ไม่มีปัญหา บาย
‎แบรนดี้ ฉันว่าคุณคือคนต่อไปใช่มั้ยคะ
‎ฉันไม่รู้ว่านี่เป็นวันที่ฉันมีความสุขที่สุดรึเปล่า
‎แต่มันผุดขึ้นมาในหัวฉันตอนนั้น
‎ดีเลยค่ะ
‎"ฉันเคยไปเดินเล่นกับพ่อตอนเป็นเด็ก
‎เราชอบไปช่วงเดือนมิถุนายน ‎ก่อนจะอบอ้าวเหนียวตัวช่วงปลายฤดูร้อน
‎ฉันจะได้กินไอศกรีมแท่งฟลินท์สโตนรสส้ม ‎จากร้านเซเว่น อีเลฟเว่น
‎อันที่ต้องออกแรงสุดๆ ถึงจะดันขึ้นมาได้
‎เราไปเดินเล่นริมทะเล ‎มองกลุ่มดาวหญิงพรหมจารี
‎เพราะวันเกิดของฉันคือสี่วันก่อนวันเกิดพ่อ
‎พ่อฉันชอบชี้บนฟ้าและบอกฉันว่า
‎พ่อคือดาวกระบวยใหญ่ ‎ส่วนฉันคือดาวกระบวยเล็ก
‎เราหยุดไปเดินเล่นกันตอนพ่อของฉันล้มป่วย
‎แต่เมื่อเร็วๆ นี้ ฉันกลับไปพร้อมลูกชาย
‎ซื้อไอศกรีมแท่งฟลินท์สโตนรสส้มให้เขา
‎เดี๋ยวนี้ไม่ต้องออกแรงดันมากแล้ว
‎ฉันเงยดูท้องฟ้าตอนกลางคืน แล้วก็เห็น…
‎ราวกับกาลเวลาหยุดนิ่ง
‎ดาวกระบวยใหญ่และเล็ก"
‎จบแล้วค่ะ
‎แน่ล่ะว่าเราอยากให้ทุกอย่าง ‎ที่เราคุยกันเป็นแง่บวก
‎แต่ฉันหวังให้เราพูดถึงภาพบางอย่าง
‎ที่เราจะจำได้ไม่ลืมจากเรื่องของแบรนดี้
‎"อบอ้าวเหนียวตัวช่วงปลายฤดูร้อน"
‎"เดี๋ยวนี้ไม่ต้องออกแรงดันมากแล้ว"
‎"ราวกับกาลเวลาหยุดนิ่ง"
‎"ดาวกระบวยใหญ่และเล็ก"
‎มีคนอื่นอยากเล่าอีกมั้ยคะ
‎(โทรออก แม่)
‎กรุณาฝากข้อความหลังเสียงสัญญาณ
‎(อเล็กซ์ อยู่หน้าคลินิก แม่อยู่ไหน)
‎(อเล็กซ์ แม่สาย 15 นาทีแล้วนะ)
‎(อยู่มั้ยคะ)
‎แม่คะ
‎แม่
‎ไง ลูกรัก
‎ไม่ต้องมาไง ลูกรักเลย เราต้องไปหาหมอ
‎- หมอไหน ‎- หมอที่แม่เบี้ยวนัดไง
‎เธอพอว่างตอนสี่โมง แต่เราต้องไปเดี๋ยวนี้
‎นี่วันพฤหัสบดี แม่ไม่ได้บอกว่าจะไป
‎เราขายได้แค่วันอังคาร วันพฤหัสบดีและวันเสาร์
‎และแม่จะไม่ทิ้งไมก้าไป
‎- นี่ ที่รัก มารู้จักลูกสาวฉันสิคะ ‎- เราเจอกันเมื่อวันก่อน
‎แม่คะ ขอล่ะ เราไปกันได้รึยัง
‎ทำไมลูกมีกากเพชรติดเต็มไปหมด ‎นี่ลูกไปปาร์ตี้มาเหรอ
‎- หนูไปเก็บห้องของเล่นมา ‎- รู้มั้ยว่ากากเพชรคืออะไร
‎- มันคือเห็บเหาในห้องศิลปะ ‎- แม่สัญญากับหนูแล้วนะ มาเถอะ พูดจริงๆ นะ
‎- เดินไปไหนมันก็แพร่ไปทั่ว ‎- แม่โตสักทีได้มั้ย
‎- เราต้องไปแล้ว ‎- ลูกต่างหากที่มีกากเพชรเต็มตัว
‎แม่ต้องขึ้นรถหนูเดี๋ยวนี้ แล้วหนูจะขับพาไปหาหมอ
‎ลูกไม่ใช่เจ้านายของแม่ เข้าใจมั้ย
‎แขนที่เจ็บก็แขนของแม่
‎เดี๋ยวแม่กินน้ำมันซีบีดี ‎ไม่ก็ไปหาหมอ ไม่ก็ตัดแขนทิ้งเลย
‎แค่เพราะลูกต้องเร่งรีบไป
‎ไม่ได้แปลว่าแม่ต้องรีบด้วย แม่สบายมาก
‎ให้ตายเถอะ ไปห่วงคนอื่นไป ขอล่ะ
‎- ที่รัก ‎- โทษทีจ้ะ ที่รัก
‎แม่ทำงานอยู่ แม่มีงานต้องทำ เข้าใจมั้ย
‎ไงคะ
‎คุณยิ้มสวยจังเลย ดูรอยยิ้มของคุณสิ
‎(สายโทรเข้า ทาร่า)
‎- ทาร่าเหรอคะ ‎- เปลี่ยนแผน
‎คุณมาพบฉันแถวออฟฟิศที่วิทบี้ได้มั้ย
‎ทุกอย่างโอเคมั้ยคะ
‎ฉันคุยกับทนายของฌอนแล้ว
‎พวกเขาจะขอให้ปฏิเสธคำร้อง ‎ขออำนาจปกครองบุตรฉุกเฉิน
‎อ้างว่าหลักฐานการทารุณไม่เพียงพอ
‎และฌอนไม่ยอมปรับแผนเลี้ยงดูบุตร
‎ไม่ยอมสละสิทธิ์การเลี้ยงดูบุตร
‎โอเค
‎ขอบคุณค่ะ
‎โทษทีนะคะ แล้วมันแปลว่าอะไรคะ
‎แปลว่าเขาบอกว่าคุณโกหกเรื่องถูกทำร้าย
‎จะมีนัดพิจารณาว่ามูลเหตุเพียงพอมั้ย ‎ในอีก 14 วัน
‎เพื่อดูว่าคำกล่าวหามีมูลมั้ย ‎และสิทธิ์เลี้ยงดูควรเป็นยังไง
‎และนี่จะเป็นคดีแบบที่เราเรียกว่าไม่ชนะก็แพ้
‎ถ้าคุณแพ้ คุณจะพาแมดดี้ไปไหนไม่ได้เลย
‎ไม่ได้อีกเลยเหรอ
‎กฎหมายวอชิงตันไม่เอื้อต่อ ‎เหยื่อความรุนแรงในบ้าน
‎โดยเฉพาะการทารุณทางอารมณ์…
‎ค่ะ ฉันทราบค่ะ ฉันเคยเจอมาและแพ้คดี ‎เพราะฉันไม่มีรอยฟกช้ำ
‎ครั้งนี้คุณจะไม่แพ้ค่ะ
‎คุณมีเวลา 14 วันที่จะหาหลักฐานมัดตัว
‎ต้องมีใครเคยเห็นหมอนี่ทารุณความรู้สึกคุณแน่
‎ฉันไม่มีเวลา 14 วัน ‎ฉันต้องไปมอนทาน่าวันจันทร์
‎ตามกฎหมายแล้ว คุณพาแมดดี้ไปไหนไม่ได้ทั้งนั้น
‎จนกว่าจะนัดไต่สวน
‎ฉันจะชวดที่พักในมหาวิทยาลัย ‎และฉันจะอดไปเรียนต่อ ฉัน…
‎- จ๊ะ ‎- อีกอัน
‎ฉันต้องออกจากบ้านพักพิงสุดสัปดาห์นี้
‎คุณคิดว่าฉันควรทำยังไงคะ ‎ฉันไม่มีแผนสำรองเลย
‎เราจะสู้ศึกนี้
‎คุณจะทันได้ไปเรียนภาคฤดูใบไม้ร่วงแน่
‎ฉันเพิ่งกู้เงินมาเรียน 9,000 ดอลลาร์นะคะ ‎9,000 ดอลลาร์
‎ฉันไม่รู้ว่าคุณเข้าใจมั้ย แต่นี่คือทั้งชีวิตฉัน
‎ฉันไม่ได้รวยอย่างคุณหรือเรจิน่า ‎ฉันจ่ายคืนไม่ไหว
‎ยังมีอีกค่ะ
‎ฌอนเรียกร้องขอเจอแมดดี้
‎ไม่ค่ะ เรามีคำสั่งห้ามเข้าใกล้ เพราะงั้นไม่ได้
‎แค่ห้ามเข้าใกล้คุณ ไม่ใช่แมดดี้
‎ศาลอนุมัติให้เจอกันได้สี่ชั่วโมง
‎เมื่อไหร่คะ
‎พรุ่งนี้ค่ะ
‎ศาลจะตั้งบุคคลที่สามขึ้นมาเป็นคนกลางคอยดูแล
‎เว้นแต่คุณมีคนที่คุณเรียกใช้ได้
‎- ปู่ย่าตายายของเธอ ‎- ไม่ได้ค่ะ
‎ฉันทำแบบนั้นกับเธอไม่ได้
‎ถ้าคุณไม่ทำตามคำสั่งศาล ‎เท่ากับคุณฝ่าฝืนแผนการเลี้ยงดู
‎ซึ่งจะดูไม่ดีตอนไต่สวนในอีก 14 วัน
‎อเล็กซ์ ฉันขอโทษที่เรื่องเป็นแบบนี้ แต่…
‎เรายังไม่แพ้
‎ก็แค่อุปสรรคเล็กๆ น้อยๆ
‎หนูเองค่ะ
‎อเล็กซ์ บ้าจริง พระเจ้า
‎ลูกทำแม่ตกใจแทบตาย
‎ลูกมาทำอะไรแถวนี้
‎หนูอยากให้แม่ช่วยหน่อย
‎แม่มาทำอะไรอยู่นี่
‎อ้อ แม่ดื่มมาร์การิต้าหนักไปหน่อย ‎แม่ก็เลยแวะจอดตรงนี้เพื่อ…
‎งีบให้สร่างเมาก่อนกลับบ้าน
‎- แม่คะ ‎- แม่รู้ว่ามันดูไม่ดี
‎ก็แค่…
‎คณะศิลปินเสียงดังน่ารำคาญ แม่ก็เลยมาที่นี่…
‎เพื่องีบ
‎หนูรู้ว่าแม่นอนที่นี่ และแม่นั่งในสวนคนเดียวทั้งวัน
‎แถมคณะศิลปินอะไรนั่นก็ไม่มีจริง
‎ก็…
‎จะเรียกว่า "คณะศิลปิน" ก็คงไม่ถูก
‎ลูกรู้มั้ย กลุ่มคนที่นี่นิสัยดีมากเลย
‎บอกตามตรง
‎โน่นคือครอบครัวฟลอเรส อยู่ในรถแวน
‎บิลลี่กับแอนนา แม่ชอบพวกเขามาก
‎ลูกรู้มั้ย เราคอยดูแลช่วยเหลือกัน ‎และมันเหมือนกับ…
‎แม่ก็ไม่รู้สิ นัดค้างคืนด้วยกัน ‎ไม่ก็โรงหนังแบบไดรฟ์อิน
‎ขาดก็แต่พอปคอร์น
‎ทำไมแม่ดูแลตัวเองไม่ได้เลย
‎ลูกหมายความว่าไง รู้มั้ย แม่มีกล่องแช่เย็นในรถ
‎แม่มีวิตามินบำรุงร่างกายนะ ลูกรัก
‎มีผ้าห่มหนานุ่ม แถมมีปุ๊นแจ่มๆ ไว้ดูด
‎- แม่สบายดี ‎- แม่เป็นคนไร้บ้านนะ แม่
‎แม่กินนอนในรถ
‎- ลูกหยุดได้มั้ย ขอร้องล่ะ ‎- ไม่ค่ะ
‎แม่รักรถคันนี้
‎นี่รถคู่ใจของแม่นะ
‎- เราเหมือนครอบครัวเดียวกัน ‎- แม่เป็นคนไร้บ้าน
‎- ลูกหยุดทีได้มั้ย หยุดเลย ‎- แม่ไม่มีที่อยู่ แม่กินนอนในรถ
‎แม่อยู่ใต้หมู่ดาว แม่เป็นอิสระเสรี
‎แล้วก็ไม่ได้เป็นแบบนี้ตลอดหรอก แบบว่า…
‎บางทีแม่ก็ไปอยู่กับไมก้า
‎เวลาอเลน่า-เมย์ไม่อยู่บ้าน
‎- ใครคืออเลน่า-เมย์คะ ‎- แม่บอกลูกแล้วนี่ เมียของเขาไง
‎พวกเขาเลิกกันแล้ว แต่แม่นั่นยังทู่ซี้อยู่ ‎เพราะเธอหน้าด้าน ร้ายกาจอย่างกับอะไรดี
‎เรื่องของเรื่องคืออย่างนี้ ลูกรัก แม่…
‎รู้มั้ย แม่ชอบเป็นยิปซี ‎แม่ชอบตระเวนไปทั่ว เข้าใจมั้ย
‎ลูกก็รู้จักแม่ แม่เป็นนักสู้
‎หนูไม่รู้จะทำไงๆ หนูไม่มีเงินจ่ายค่าห้องให้ ‎จะพาแม่ไปบ้านพักพิงก็ไม่ได้
‎หนูไม่รู้จะทำไงแล้ว แม่
‎แม่ไม่ใช่ปัญหาของลูก อเล็กแซนดร้า
‎- ใช่สิคะ ‎- ไม่ใช่สักหน่อย
‎- แม่เป็นแม่ของลูก ‎- ไม่ใช่เลย
‎ต้องใช่สิ
‎แม่เป็นแม่นะ
‎ลูกบอกว่าลูกต้องให้แม่ช่วย
‎ใช่ค่ะ
‎แล้วจะให้ช่วยอะไร คุณผู้หญิง
‎พรุ่งนี้แม่ช่วยนั่งเฝ้าฌอนกับแมดดี้ได้มั้ย
‎เขามีสิทธิ์นัดเจอ และต้องมีบุคคลที่สามเฝ้า
‎แม่ช่วยได้มั้ย
‎ได้อยู่แล้ว
‎- แม่ควรไปตอนกี่โมง ‎- เที่ยงครึ่งค่ะ
‎ลูกไม่ต้องห่วงนะ
‎แม่จะดูแลลูกของลูกให้เองจ้ะ
‎- และแม่ต้องไปหาหมอ ‎- ข้ามศพแม่ก่อนเถอะ
‎แม่คะ แม่ต้องไปนะ ทุกอย่างไม่โอเค
‎ทุกอย่างวุ่นวายไปหมด และแม่ต้องรู้จักโตได้แล้ว
‎มือแม่ดูไม่จืดเลย แม่ต้องไปหาหมอ
‎แล้วแม่จะได้อมยิ้มมั้ย
‎พระเจ้าช่วย
‎นั่นกลิ่นอะไรเหม็นเน่ามาจากรถลูก
‎- กลิ่นอย่างกับอึเผาไฟ ‎- แม่ไปหาหมอมา
‎ใช่ ดูสิ นิ้วแม่ยังใช้การได้ด้วยนะ
‎ไงจ๊ะ หลานรัก
‎พร้อมจะเล่นกับยายและพ่อรึยังจ๊ะ
‎เราต้องสนุกแน่
‎หนูเตรียมของว่างกับเสื้อผ้ามาให้เปลี่ยน ‎เธอกินมื้อเที่ยงมาแล้ว
‎เราเอาอยู่น่า ไงจ๊ะ หลานรัก
‎โถ ยายรู้จ้ะ
‎ฉันรอตรงนี้นะ เพราะศาลสั่ง
‎เอาล่ะ แมดดี้ ลูกจะไปอยู่กับพ่อสี่ชั่วโมงนะ
‎ขอบใจที่ส่งตำรวจมานะ
‎มีระดับมาก
‎แล้วจากนั้น…
‎เราจะไปกินไอศกรีมด้วยกัน แบบนั้นดีมั้ยจ๊ะ
‎ลูกอยากไปกินไอศกรีมมั้ย โอเคจ้ะ
‎แม่รักลูกมากนะ
‎- ขอบคุณค่ะ แม่ ‎- จ้ะ เราจะไปสนุกกันนะ
‎มารับแมดด็อกไปเลย ‎หลานกำลังจะได้เจอกับพ่อนะ
‎ไงจ๊ะ
‎ฌอนนี่ แมดด็อกอยู่นี่แล้วไง
‎ไงจ๊ะ ฌอนนี่
‎- เธอตัวหนักนะ ‎- ลูกตัวโตใหญ่แล้ว
‎หลานโตขึ้นมากเลย
‎เราเล่นชิงช้ากัน ‎และหลานเหวี่ยงตัวได้สูงเชียวล่ะ
‎แมดด็อก
‎ขอบคุณที่มาค่ะ
‎ได้อยู่แล้ว
‎พ่อเป็นห่วงอยู่ว่าจู่ๆ ลูกก็หายหน้าหายตาไปเลย
‎ลูกดูโอเคดี
‎หนูโอเคค่ะ
‎ดี แมดดี้อยู่ไหนล่ะ
‎พ่อนึกว่าจะได้เจอหลาน
‎เธออยู่ที่บ้านพักพิงเหยื่อความรุนแรงที่หนูพักอยู่ค่ะ
‎ที่นั่นมีศูนย์เลี้ยงเด็กสำหรับเหยื่อน่ะ
‎อ้อ โอเค
‎แล้วนี่ลูก… ลูกได้สั่งอะไรรึยัง
‎หนูไปบ้านพักพิงเหยื่อที่ถูกทารุณ ‎เป็นครั้งที่สองของปีนี้แล้ว
‎ครั้งที่สองแล้วที่ฌอนทำให้หนูต้องไปที่นั่น
‎พ่อได้ยินที่หนูพูดบ้างมั้ยคะ
‎จ้ะ พ่อได้ยิน
‎แล้วพ่อว่าไง
‎พ่อว่าลูกก็น่าจะติดต่อมาหาพ่อ
‎ก่อนจะพาหลานสาวของพ่อไปที่แบบนั้น
‎พวกลูกมีที่ให้อยู่นะ
‎พ่อยินดีช่วยเหลือทุกอย่าง ลูกก็รู้นี่
‎ถึงเหลือสมบัติชิ้นสุดท้ายพ่อก็ยอมให้ลูกได้
‎แต่ลูกกลับทำให้พ่อห่วง
‎ลูกทำให้ฌอนห่วง
‎พ่อไปตามหาพวกลูกทั่วท่าเรือข้ามฟาก อเล็กซ์
‎โอเค
‎ตอนนี้พ่ออาจช่วยหนูได้
‎เพราะหนูต้องให้ช่วย ‎หนูต้องให้พ่อช่วยจริงๆ นะคะ
‎ได้สิ
‎หนูยื่นขอสิทธิ์เลี้ยงดูแมดดี้คนเดียว
‎เพื่อหนูจะได้พาลูกไปมิสซูลาด้วยได้
‎และฌอนยื่นคัดค้าน
‎ใช่ พ่อรู้แล้ว
‎ฌอนบอกพ่อ
‎ลูกรู้มั้ย…
‎ตอนนี้สภาพฌอนไม่ค่อยดีนัก
‎หนูไม่สนว่าฌอนจะเป็นยังไง พ่อ
‎ทนายของหนูกำลังรวบรวมหลักฐาน ‎เพื่อพิสูจน์ว่าฌอนทารุณหนูทางอารมณ์
‎และหนูต้องเตรียมหลักฐาน ‎คำให้การจากคนที่เห็นเหตุการณ์
‎พ่อคะ
‎พ่อช่วยให้การได้มั้ย ‎ว่าพ่อเห็นฌอนทารุณหนูทางอารมณ์
‎- พ่อไปเห็นตอนไหน ‎- ที่รถบ้านไง
‎- ไม่ๆ พ่อไม่ได้เห็นแบบนั้น ‎- หนูเห็นว่าพ่อเห็น
‎- ไม่ อเล็กซ์ พ่อไม่ได้เห็นแบบนั้น ‎- พ่อนั่งอยู่นั่นโดยไม่ทำอะไร
‎ถ้าพ่อเห็นอะไรล่ะก็ สิ่งที่พ่อเห็นคือคู่รักหนุ่มสาว
‎มีปัญหากระทบกระทั่งกัน
‎เพราะฌอนกำลังพยายามที่จะเลิกเหล้าอยู่
‎และสิ่งที่เขาต้องการคือความเห็นใจ
‎ลูกเลือกทิ้งเขาไปผิดเวลาจริงๆ
‎หนูรับผิดชอบฌอนต่อไม่ได้แล้ว พ่อ
‎หนูต้องทำสิ่งที่ดีที่สุดต่อตัวเอง ‎หนูต้องทำสิ่งที่ดีที่สุดต่อแมดดี้
‎เขาติดเหล้า
‎เข้าใจมั้ย เขา…
‎เขามีโรคที่ทำให้เขากลายเป็นปีศาจร้าย
‎เหล้าต่างหากที่เป็นศัตรู ไม่ใช่เขา
‎โอเค งั้นเหล้าตบตีแม่ใช่มั้ยคะ
‎- โอเค ‎- อย่าเดินหนีหนูนะ
‎นี่พ่อล้อกันเล่นใช่มั้ย ไม่ได้นะ
‎ลูกอยากให้พ่อพูดว่าไง อเล็กซ์ ‎ลูกอยากให้พ่อพูดว่าไง
‎หนูอยากให้พ่อตอบว่า "ใช่"
‎หนูอยากให้พ่อบอกว่า ‎"ใช่ พ่อตบตีแม่ พ่อขอโทษ"
‎พ่อจำเรื่องนั้นไม่ได้
‎พ่อไม่เคยอยู่ช่วยเหลือหนูเลยสักครั้งในชีวิต
‎แต่หนูขอให้พ่อช่วยตอนนี้
‎พ่อคอยช่วยเหลือลูกเสมอ เพื่อลูกกับแมดดี้
‎ก็แค่ว่า…
‎งั้นทำเพื่อหนูสิ
‎ลุกขึ้นสู้เพื่อหนู
‎ช่วยหนูปกป้องแมดดี้
‎เขียนคำให้การมา
‎พ่อทำอย่างนั้นไม่ได้
‎งั้นหนูว่าเราก็ไม่มีอะไรต้องพูดกันแล้ว
‎ลูกช่วย…
‎"วันที่ฉันมีความสุขที่สุด ‎คือวันที่ลูกสาวแตะตัวฉันเป็นครั้งแรก
‎ฉันจำมันได้ดีเหมือนเพิ่งเกิดเมื่อวาน
‎ตอนนั้นเธออายุเก้าสัปดาห์
‎เธอไม่รู้ว่าฉันตกนรกอยู่
‎โดนพ่อของเธอคุกคามทั้งวันทั้งคืน
‎ในสายตาเธอ ฉันก็แค่ผู้หญิงแสนอบอุ่นที่คอยให้นม
‎แต่เช้าวันหนึ่ง ตอนที่เธออายุเก้าสัปดาห์
‎เรางีบกันอยู่บนพื้น แล้วฉันก็ตื่นขึ้น
‎เพราะมีใครบางคนแตะตัวฉัน
‎ลูกนั่นเอง
‎มือทารกน้อยๆ จับอยู่ที่แขนของฉัน
‎เธอมองดูฉัน
‎แสดงท่าทีว่ารักใคร่ฉันอย่างไม่มีปิดบัง
‎สีหน้าแววตาของเธอสื่อถึงความเชื่อใจ
‎เธอมองเห็นฉันและรักฉัน
‎นั่นคือช่วงเวลาที่ฉันมีความสุขที่สุดในชีวิต
‎การที่ฉันทำให้ใครสักคนรู้สึกแบบนั้นได้"
‎ขอบคุณค่ะ เดนีส
‎ช่วยบอกได้มั้ยคะว่าส่วนไหนในเรื่องฝังใจคุณ
‎"รักใคร่โดยไม่ปิดบัง"
‎"ผู้หญิงคอยให้นมที่แสนอบอุ่น"
‎"ถูกคุกคามทั้งวันทั้งคืน"
‎"มือน้อยๆ"
‎มีใครอยากเล่าอีกมั้ยคะ
‎ทรีน่า
‎เรื่องของฉันคือตอนไปเที่ยวกับเพื่อนสาว ‎นั่นแปลกมั้ยคะ
‎ไม่แปลกค่ะ
‎ฉันไม่ได้เขียนเรื่องลูกๆ เหมือนที่พวกคุณเขียน
‎วันที่แสนสุขของคุณ คุณเขียนเรื่องอะไรก็ได้
‎โอเค
‎"ฉันอยู่ที่บาร์กับแก๊งเมาหัวราน้ำขาประจำ
‎ลิฟ อแมนด้าและดาวิน่า
‎เราเมาแอ๋สุดๆ ฉลองอะไรกันสักอย่าง
‎ฉันจำไม่ได้ว่าอะไร
‎แต่ฉันยอมรับนะ ‎ฉันไม่ค่อยชอบสภาพตัวเองคืนนั้นเท่าไหร่
‎แต่แล้วก็มีผู้ชายหล่อลากดินคนหนึ่ง ‎เดินมาจากข้างหลัง เขา…"
‎ขอโทษนะคะ ฉันต้องออกไปสักเดี๋ยว
‎- อ่านต่อได้เลยค่ะ ขอบคุณมาก ‎- โอเค
‎"เขาชื่อนีล เขาแต่งตัวดีมาก…"
‎ไม่เป็นไรนะๆ
‎ลูกโอเคมั้ยจ๊ะ มีอะไรคะ
‎เธอแค่งอแงขึ้นมาน่ะ ก็แค่นั้น
‎เธอร้องโยเยไม่ยอมหยุดเลย
‎ใช่มั้ยจ๊ะ หลานรัก
‎เธอร้องจะหาแม่ท่าเดียว
‎อเล็กซ์ ฌอนนี่มาส่งเรา และเขาอยากคุยกับลูก
‎หนูติดสอนอยู่ค่ะ
‎ลูกรัก ลูกต้องไปคุยกับเขา
‎เกิดเรื่องขึ้นน่ะ
‎เกิดอะไรขึ้น
‎พอฉันบอกให้ลูกลุกจากชิงช้า ‎ลูกงอแงใหญ่ ลูกแหกปากร้องลั่น
‎- ลูกไม่ยอมลุกจากชิงช้า… ‎- ฉันรู้ แต่ฉันทนไม่ไหว
‎ฉัน… ฉันสติหลุด แล้วฉันก็ตะคอกใส่ลูก
‎ฉันไม่ได้ดื่มเหล้ามา 24 ชั่วโมง
‎ฉันพยายามจะมีสติเพื่อแมดดี้ แล้ว…
‎ฉันเลยหงุดหงิดน่ะ
‎ฉันขนลุกไปหมด
‎แดดแยงตา
‎ฉันหักดิบสุดๆ
‎ฉันผลักชิงช้าให้แมดดี้อยู่ ‎ลูกเอาแต่ร้องว่า "สูงกว่านี้อีก พ่อ สูงกว่านี้"
‎มันก็สนุกดี
‎ลูกหัวเราะชอบใจ
‎แต่ถึงอย่างนั้น ฉันก็ยังคิดในหัวว่าจะดื่มอะไร
‎ฉันพยายามจะหา… สิ่งประโลมใจ
‎แล้วลูกก็งอแง ฉันรู้เลยว่าถ้าพอลล่าไม่อยู่ที่นั่น
‎ฉันก็คงอุ้มแมดดี้ไปหาเหล้าดื่ม
‎เหมือนแม่ฉันเป๊ะ
‎ฉันไม่อยากทำอย่างนั้นกับแมดดี้
‎ฉันจะเซ็นสละสิทธิ์เลี้ยงดูให้เธอ
‎ฉันเพิ่งโทรบอกทนาย
‎ขอโทษที่ฉันมันเลวบัดซบ
‎นายทำสิ่งที่ถูกต้องเพื่อลูก
‎เธอมาที่บ้านเมื่อไหร่ก็ได้ ‎มาเอาของลูก ฉันจะเตรียมไว้ให้เธอ
‎ขอบใจนะ
‎นี่ฉันลงแดง หรือว่าเธอระยิบระยับ
‎ฉันระยิบระยับ
‎(ทาร่า ทนายเขาโทรมา โทรหาฉัน)
‎(ทาร่า มอนทาน่า เย่)
‎ดีจัง ขอบคุณที่เล่าให้ฟังนะ
‎สุดยอดไปเลย
‎"ช่างหัวกฎของเมอร์ฟีย์" ฉันชอบท่อนนั้น
‎"ชกเขาเหมือนนักมวย" อันนั้นโดนใจฉัน
‎"แสงไฟกลางคืนลอดเข้ามา"
‎"สีดำ ไม่ใช่สีฟ้า"
‎ฉันชอบทั้งเรื่องเลยค่ะ
‎คุณเป็นนักเขียนที่เก่งมาก อีดิท
‎- เอสเทอร์ค่ะ ‎- อ้อ ใช่
‎ฉันเป็นคนต่อไปใช่มั้ยคะ
‎แม่ แม่ไม่ได้เขียนอะไรนี่
‎แม่เล่าให้ฟังได้
‎แม่เป็น… แม่น่ะเก่งเรื่องโวหาร
‎แม่คะ
‎เอาเถอะ โอเค
‎- แม่รอข้างนอกได้มั้ย หนูใกล้เสร็จแล้ว ‎- จ้ะ
‎- บายค่ะ สาวๆ ‎- บายค่ะ
‎- โชคดีค่ะ ‎- กลับมาได้ทุกเมื่อนะ พอลล่า
‎ขอบคุณมากค่ะ
‎เย่
‎แม่เจ้า
‎ขอดื่มฉลองให้ที่รอดหวุดหวิด
‎ฌอนนี่ของแม่ดูไม่จืดเลย
‎พ่อของลูกเคยตัวสั่นแบบนั้น
‎แม่อยากเล่าเรื่องวันแสนสุขมั้ย
‎อะไรนะ
‎ที่เราคุยกันในกลุ่มบำบัด
‎แม่มีวันที่จำได้มั้ยว่าแม่มีความสุข
‎ต้องยกตำแหน่งให้เช้าวันแรกที่เราอยู่อะแลสกา
‎เราไปถึงแองเคอเรจตอนกลางดึก
‎ลูกตัวสั่นเทาเพราะแม่ลืมเสื้อโค้ตของลูก
‎เราหนีจากพ่อของลูกมาอย่างฉุกละหุก
‎แม่หาบ้านพักให้เราได้ แต่ไม่มีเฟอร์นิเจอร์เลย
‎เพราะงั้น…
‎แม่ก็เลยเทเสื้อผ้าทั้งหมดออกจากกระเป๋า
‎ลงกลางพื้นเพื่อทำเป็นที่นอนให้เรา
‎แล้วเราก็นอนตรงนั้น กอดกันกลม
‎เช้ารุ่งขึ้น ตอนที่ลูกยังหลับอยู่
‎แม่ก็ย่องออกมาข้างนอก
‎แล้วแม่ก็กระโดดลงไปในกองหิมะ
‎และแม่ก็นอนอยู่อย่างนั้น
‎ใช้มือใช้ขาทำรูปนางฟ้าหิมะ
‎เพราะไม่มีใครมาบอกว่าแม่บ้า
‎หรือจู่ๆ ก็ฟิวส์ขาดใส่แม่
‎มันมีแค่แม่…
‎พระอาทิตย์และหิมะ
‎ยังไงก็เถอะ ไม่ถึงหนึ่งปี เราก็กลับมาอยู่นี่
‎และแม่ก็ถังแตก
‎โง่แท้ๆ ที่ไปอยู่นั่น
‎ไม่ค่ะ ไม่โง่
‎ไม่โง่เลย
‎แม่พาหนูหนีจากพ่อได้ และแม่ไม่กลับไปหาพ่ออีก
‎แล้วนี่…
‎แม่ยังได้รับเชิญไปมอนทาน่ามั้ย
‎แม่อยากไปด้วยเหรอ
‎จ้ะ
‎แหงสิ ทำไมจะไม่อยาก
‎แม่ไปหางานวาดภาพฝาผนังได้
‎ไปหาผู้ชายดีๆ สักคน
‎อีกอย่าง แมดดี้ต้องพึ่งแม่
‎เธอเป็นศิลปินเหมือนแม่
‎แม่เตรียมพร้อมภายในวันจันทร์ได้มั้ย
‎แม่พร้อมแล้ว
‎เก็บกระเป๋าเรียบร้อยแล้วจ้า
‎กินนอนในรถก็ดีอย่างนี้แหละ แม่พร้อมเสมอ
‎แม่ไม่รู้ว่ารถจะไปมอนทาน่าไหวมั้ย
‎แม่อาจต้องเอาไปขายอู่แทน แต่…
‎แม่นั่งรถไปกับลูกได้ ใช่มั้ย
‎ค่ะ
‎- ได้เหรอ ‎- ได้ค่ะ
‎- จริงนะ ‎- ได้อยู่แล้ว
‎แม่เจ้า เย่
‎แมดดี้
‎แมดดี้ หลานรัก รู้อะไรมั้ย
‎เราจะไปขับรถเที่ยวกัน
‎หนูอยากขับรถเที่ยวกับยายมั้ยจ๊ะ
‎เราจะขับรถเที่ยวกัน
‎พระเจ้าช่วย เราจะขับรถเที่ยวกัน
‎- หมดแล้วเหรอ ‎- หมดแล้ว
‎นายมาหาลูกบ่อยแค่ไหนก็ได้
‎ได้ ฉันจะเลิกเหล้าให้ขาด
‎แล้วฉันจะไปเยี่ยมบ่อยๆ
‎ฉันคงจะคิดถึงลูกมาก
‎โชคดี อะแลสกา
‎- เก็บสีดำไว้ ‎- จ้ะ
‎ใช่ สีดำสวยดี
‎มาเถอะ แมดดี้
‎ทางนี้จ้ะ
‎เอาล่ะ ลูกรัก
‎เดี๋ยวแม่มานะ
‎ฉันไม่รู้ว่าคุณจะมา เข้ามาสิ
‎ไม่ได้ค่ะ แมดดี้รออยู่ในรถ
‎ฉันแค่อยากมาบอกลา
‎ตั้งใจจะคืนนี่ให้คุณหลายทีแล้ว
‎ฉันไม่แน่ใจว่าฉันฉกไป หรือเกิดอะไรขึ้น ‎แต่มันอยู่ที่ฉัน เพราะงั้น…
‎ฉันเห็นตอนคุณใส่มัน วันขอบคุณพระเจ้าใช่มั้ย
‎ฉันขอโทษจริงๆ
‎ไม่หรอก โทษสาวที่ชอบแคชเมียร์ไม่ได้หรอก
‎- จะไปมอนทาน่าสินะ ‎- ฉัน…
‎จะไปรับแม่ที่พอร์ตวินสโลว์ ‎แล้วขึ้นทางหลวงไอ-90
‎- ขอบคุณนะคะที่เป็นเพื่อนที่ดีของฉัน ‎- เช่นกัน
‎- เก็บไว้เถอะ ‎- ไม่ล่ะค่ะ สักวันฉันจะซื้อของตัวเอง
‎นี่ราคา 1,400 ดอลลาร์
‎ฉันขอเก็บไว้ละกัน
‎แม่คะ
‎ไงจ๊ะ ว่าไงๆ
‎ลูกรัก ลูกคงตื่นเต้นน่าดูเนอะ
‎- แม่บอกว่าจะเอารถไปขาย ‎- ก็ใช่ คือว่า…
‎แม่จะเอาไปขาย แต่ลูกจ๊ะ ลูกรัก
‎แม่มีข่าวดีสุดๆ จะบอก
‎อะไรคะ
‎ไมก้าไล่อเลน่า-เมย์ออกไปแล้ว
‎เขาไล่ตะเพิดแม่นั่นเพื่อแม่เลยนะ
‎และแม่ก็นอนบนเตียงเขาเมื่อคืน ‎ในอ้อมกอดของเขา
‎แม่ขอบอกเลยนะ ลูกรัก เซ็กซ์ก็อย่างหนึ่ง แต่…
‎พระเจ้า นี่มันคนละระดับกันเลย
‎แม้แต่สำหรับแม่
‎แม่ไม่ไปเหรอคะ
‎ลูกรัก แบบว่าตอนนี้ยังก่อนจ้ะ
‎คือแม่… แม่ทิ้งไมก้าไปตอนนี้ไม่ได้
‎คือว่าเรื่องระหว่างเราน่ะ รู้เนอะ ลูกจ๋า
‎มันทรงพลังเหลือเกินและ…
‎มันช่าง…
‎หนูรอแม่ไม่ได้นะคะ แม่
‎ไม่ ลูกไม่รอหรอก แน่ล่ะ ลูกรอไม่ได้
‎นี่เวลาทองของลูก
‎ลุยเลย ลูกรัก แล้วเอางี้นะ ทิ้งที่อยู่ไว้ให้แม่
‎แล้วเดี๋ยวแม่จะรีบตามไป
‎แม่จะ… เดี๋ยวแม่ตามไป โอเคมั้ย
‎- หนูไม่อยากทิ้งแม่ไว้นี่ ‎- แม่รู้จ้ะ
‎โชคชะตานี่ตลกดีเนอะ
‎แบบว่าพอแม่บอกไมก้าว่าแม่จะไป
‎เขาก็รู้ตัวว่าเขามีใจให้แม่
‎แล้วมันก็ "ตู้ม" เลยจ้ะ ลูกรัก
‎เขาบอกอเลน่า-เมย์เรื่องแม่ ทุกอย่างเลย
‎ช่วย…
‎ดีใจกับแม่ทีนะ
‎หนูจะไปโดยไม่มีแม่
‎จ้ะ ลูกต้องไป แน่อยู่แล้วจ้ะ
‎ลูกจ๋า นี่เป็นการผจญภัยของลูก ไม่ใช่ของแม่
‎แม่จะโอเคใช่มั้ย
‎- มานี่มา ลูกรักแม่นี่ ‎- หนูรักแม่ค่ะ
‎- แม่รู้ว่าลูกรักแม่ มากอดแม่แน่นๆ เลย ‎- ค่ะ
‎พระเจ้า
‎ลูกรัก
‎- หนูรักแม่นะคะ แม่ ‎- จ้ะ แม่รู้จ้ะ ลูกรัก
‎(มิสซูลา 911.2 กิโลเมตร)
‎เราดีดนิ้วเป็นกำลังใจให้ทุกคนดีมั้ยคะ
‎ฉันแค่อยากขอบคุณทุกคนมากที่ร่วมกิจกรรมนี้กับฉัน
‎นับเป็นเกียรติมาก
‎ขอบคุณค่ะ
‎ขอบคุณ อเล็กซ์
‎เดี๋ยว เรายังไม่ได้ฟังวันแสนสุขของคุณเลย
‎"วันที่สุขที่สุดของฉันยังมาไม่ถึง
‎แต่ใกล้จะถึงแล้ว
‎ในวันนั้น ฉันจะขึ้นรถของฉัน
‎ที่เหม็นเหมือนปลาทูน่าเน่า
‎ในรถจะมีข้าวของส่วนตัวของฉัน
‎และลูกสาวที่น่าทึ่งของฉัน
‎และฉันจะไปให้พ้นๆ จากเมืองนี้
‎ฉันจะขับรถเก้าชั่วโมง
‎เป็นระยะทาง 911 กิโลเมตร ‎ไปมิสซูลา รัฐมอนทาน่า
‎ที่ที่ฉันจะใช้เวลาอีกสี่ปีข้างหน้า
‎เรียนรู้การเป็นนักเขียน
‎หวังว่าจะมีวันเวลาแสนสุขมากมายระหว่างนั้น
‎และฉันรู้ว่าจะมีช่วงที่ยากลำบาก
‎คนส่วนใหญ่คงไม่เชื่อว่า ‎แม่เลี้ยงเดี่ยวจะหาเงินเรียนวิทยาลัยได้
‎แต่พวกเขาไม่รู้ว่าฉันผ่านอะไรมา
‎ต้องขัดห้องน้ำ 338 ห้อง…
‎ขอสวัสดิการจากรัฐเจ็ดโครงการ…
‎ย้ายที่อยู่เก้าครั้ง…
‎นอนที่พื้นท่าเรือข้ามฟากหนึ่งคืน…
‎และช่วงอายุสามขวบของชีวิตลูกสาวฉัน
‎แต่เมื่อเราไปถึงมิสซูลา…
‎ฉันจะพาแมดดี้ขึ้นเขาเซนติเนล
‎ซึ่งตั้งตระหง่านประจำเมือง ‎และให้เธอดูบ้านใหม่ของเรา
‎ฉันเล่าเรื่องตัวเอ็มใหญ่ยักษ์บนเนินเขา
‎ให้เธอฟังมานานแล้ว
‎ทางเดินขึ้นไปบนนั้นมันไกลและคดเคี้ยว
‎ต้องบากบั่นขึ้นไป
‎แต่เราจะไปให้ถึงยอด
‎และเมื่อไปถึง…
‎ฉันจะบอกเธอว่าตัวเอ็มย่อมาจาก 'แมดดี้'
‎และโลกใหม่ใบนี้เป็นของเธอ"
‎(หากคุณหรือคนที่คุณรู้จัก ‎ประสบปัญหาความรุนแรงในครอบครัว)
‎(และต้องการความช่วยเหลือ ‎ไปที่เว็บไซต์วอนนาทอล์กอะเบาต์อิตดอตคอม)
‎คำบรรยายโดย สิริกาญจน์ ดูเบเคอร์